CELEX: 11972B/PRO/17
Language: el
Date: 1972-01-22 00:00:00
Title: Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 17 περί της εισαγωγής στο Ηνωμένο Βασίλειο ζάχαρης προελεύσεως των εξαγωγικών χωρών και εδαφών που αναφέρονται στη συμφωνία της Κοινοπολιτείας για τη ζάχαρη

Avis juridique important

|

11972B/PRO/17

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 17 περί της εισαγωγής στο Ηνωμένο Βασίλειο ζάχαρης προελεύσεως των εξαγωγικών χωρών και εδαφών που αναφέρονται στη συμφωνία της Κοινοπολιτείας για τη ζάχαρη  

Επίσημη Εφημερίδα αριθ. L 073 της 27/03/1972 σ. 0173

Πρωτόκολλο αριθ. 17 - περί της εισαγωγής στο Ηνωμένο Βασίλειο ζάχαρης προελεύσεως των εξαγωγικών χωρών και εδαφών που αναφέρονται στη συμφωνία της Κοινοπολιτείας για τη ζάχαρη(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).1. Μέχρι την 28η Φεβρουαρίου 1975, επιτρέπεται στο Ηνωμένο Βασίλειο να εισάγει υπό τους ακόλουθους όρους, από τις εξαγωγικές χώρες και εδάφη που αναφέρονται στη συμφωνία της Κοινοπολιτείας για τη ζάχαρη, ποσότητες ζάχαρης αντίστοιχες προς τις ποσοστώσεις σε συμφωνημένες τιμές που έχουν καθορισθεί στο πλαίσιο της συμφωνίας αυτής.2. Κατά τις εισαγωγές αυτές, εισπράττονται:α) ειδική εισφορά ίση προς τη διαφορά μεταξύ του ισοδυνάμου σε τιμή c.i.f. της συμφωνηθείσης τιμής αγοράς και της τιμής στην οποία η ζάχαρη διατίθεται στην αγορά του Ηνωμένου Βασιλείου. Οι διατάξεις του άρθρου 55 παράγραφος 1 περίπτωση β) της πράξεως προσχωρήσεως δεν εφαρμόζονται.β) φορολογική επιβάρυνση που καθορίζεται με βάση τη διαφορά μεταξύ της τιμής της διεθνούς αγοράς c.i.f. για την ακατέργαστη ζάχαρη και του ισοδυνάμου σε τιμή c.i.f. της συμφωνημένης τιμής αγοράς· η φορολογική αυτή επιβάρυνση θα χρησιμοποιηθεί για τη χρηματοδότηση του κόστους μεταπωλήσεως της ζάχαρης από τον οργανισμό ζάχαρης του Ηνωμένου Βασιλείου.Εν τούτοις, αν η τιμή της διεθνούς αγοράς c.i.f. της ακατέργαστης ζάχαρης είναι ανώτερη από το ισοδύναμο c.i.f. της συμφωνημένης τιμής αγοράς, ο οργανισμός καταβάλλει τη διαφορά στον εισαγωγέα.3. Η τιμή στην οποία η εν λόγω ζάχαρη διατίθεται στην αγορά του Ηνωμένου Βασιλείου καθορίζεται σε επίπεδο που να επιτρέπει την αποτελεσματική διάθεση των εν λόγω ποσοτήτων χωρίς να τίθεται σε κίνδυνο η διάθεση της ζάχαρης της Κοινότητος.4. Κατά παρέκκλιση από τις διατάξεις του άρθρου 15 παράγραφος 1 του κανονισμού (ΕΟΚ) αριθ. 766/68 που θεσπίζει τους γενικούς κανόνες περί χορηγήσεως επιστροφών κατά την εξαγωγή ζάχαρης, η επιστροφή κατά την εξαγωγή ζάχαρης που εφαρμόζεται στο Ηνωμένο Βασίλειο είναι δυνατό να χορηγηθεί για τη λευκή ζάχαρη που παράγεται από ακατέργαστη ζάχαρη η οποία εισάγεται δυνάμει του παρόντος πρωτοκόλλου.5. Το Συμβούλιο, με ειδική πλειοψηφία προτάσει της Επιτροπής, θεσπίζει τα αναγκαία μέτρα για την εφαρμογή των διατάξεων του παρόντος πρωτοκόλλου κατά τρόπο ώστε να διασφαλισθεί η καλή λειτουργία της κοινής οργανώσεως των αγορών στον τομέα της ζάχαρης και ιδίως η διατήρηση της τιμής στην οποία η ζάχαρη διατίθεται στο Ηνωμένο Βασίλειο κατά την εφαρμογή των διατάξεων της παραγράφου 2.